CELEX: 32006D1208(01)
Language: el
Date: 2006-11-07 00:00:00
Title: Απόφαση του Συμβουλίου, της 7ης Νοεμβρίου 2006 , σχετικά με τη θέση που θα λάβει η Κοινότητα στο πλαίσιο του διεθνούς συμβουλίου για την τροπική ξυλεία, για την παράταση της διεθνούς συμφωνίας του 1994 για την τροπική ξυλεία

8.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/1
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 7ης Νοεμβρίου 2006
   σχετικά με τη θέση που θα λάβει η Κοινότητα στο πλαίσιο του διεθνούς συμβουλίου για την τροπική ξυλεία, για την παράταση της διεθνούς συμφωνίας του 1994 για την τροπική ξυλεία
   (2006/C 298/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας και ιδίως το άρθρο 133 σε συνδυασμό με το άρθρο 300, παράγραφος 2,
   την πρόταση της Επιτροπής (1),
   Εκτιμώντας τα εξής:
   
               (1)
            
            
               Η διεθνής συμφωνία του 1994 για την τροπική ξυλεία υπογράφηκε και εφαρμόζεται προσωρινά από την κοινότητα βάσει της απόφασης 96/493/EΚ του Συμβουλίου (2).
            
         
               (2)
            
            
               Η διάδοχη συμφωνία της διεθνούς συμφωνίας του 1994 για την τροπική ξυλεία συνάφθηκε επιτυχώς στο πλαίσιο της UNCTAD τον Ιανουάριο 2006.
            
         
               (3)
            
            
               Η διεθνής συμφωνία του 1994 για την τροπική ξυλεία παραμένει σε ισχύ μέχρι την 31η Δεκεμβρίου του 2006 εκτός εάν, σύμφωνα με τις διατάξεις του άρθρου 46 παράγραφος 3, παραταθεί πέραν αυτής της ημερομηνίας με απόφαση του διεθνούς συμβουλίου για την τροπική ξυλεία μέχρις ότου τεθεί σε ισχύ η διάδοχη συμφωνία.
            
         
               (4)
            
            
               Η παράταση της εν λόγω συμφωνίας είναι προς το συμφέρον της Κοινότητας.
            
         
               (5)
            
            
               Η θέση της Ευρωπαϊκής Κοινότητας στο διεθνές συμβούλιο για την τροπική ξυλεία πρέπει να καθοριστεί,
            
         ΑΠΟΦΑΣΙΖΕΙ:
   Άρθρο 1
   Η θέση της Ευρωπαϊκής Κοινότητας στο πλαίσιο του διεθνούς συμβουλίου για την τροπική ξυλεία θα είναι να ψηφίσει υπέρ της παράτασης της διεθνούς συμφωνίας του 1994 για την τροπική ξυλεία μέχρι την προσωρινή ή οριστική θέση σε ισχύ της διάδοχης συμφωνίας του 2006.
   Άρθρο 2
   Η Ευρωπαϊκή Κοινότητα θα επιδιώξει απόφαση του διεθνούς συμβουλίου για την τροπική ξυλεία που θα περιορίζει τη διάρκεια παράτασης της διεθνούς συμφωνίας για την τροπική ξυλεία 1994 ή θα θεσπίζει ρήτρα αναθεώρησης.
   
      Βρυξέλλες, 7 Νοεμβρίου 2006.
      
         
            Για το Συμβούλιο
         
         
            Ο Πρόεδρος
         
         E. HEINÄLUOMA
         
      
   
   
      (1)  Έγγρ. 12953/06 — COM(2006) 469 τελικό.
   
      (2)  ΕΕ L 208 της 17.8.1996, σ. 1.